Erik Alfred Tesaker

**Erik Alfred Tesaker**  (født 1979) er en norsk oppfinner, håndverker, programleder, forfatter og parkdirektør.

Han ble kjent da NRK sendte TV-serien *[[Oppfinneren (TV-serie)|Oppfinneren]]*, som handlet om Tesaker, hans håndverk og oppfinnelser. Det ble produsert tre sesonger av serien.

I 2020 vant Tesaker realitykonkurransen ''Farmen kjendis'' på TV2. Samme året åpnet han sin egen opplevelsespark, kalt Oppfinnerparken.

I 2022 lanserte Gyldendal nettressursen *Oppfinnerskolen* med Tesaker på læringsplattformen Salaby; tilbudet var myntet på norske skoleelever fra 1. til 6. klasse.

## Biografi
Tesaker er faglært tømmermann, utdannet allmennlærer ved UIA med spesialisering innen kunst og handverk. I tillegg har han studert folkekunst ved HIT og bygdeutviklingsstudiet ved HVL. Han er også møbelsnekker og maskinmaker.

### Futsal-gründer
På 2000-tallet var Tesaker en av gründerene bak IFS Indoor football Scandinavia, også kaldt «Løkkecup», som innførte Futsal i Norge. IFS arrangerte turneringer og serier i Bergen, Stavanger Trondheim, Oslo og Kristiansand. 2002 utvidet de til Stockholm og København, samt organiserte eget Futsallandslag med deltakelse i Futsal VM i Paraguay. På det meste hadde IFS 30.000 deltakere i året.

Tesaker er fra 2008 eier av Handverksfabrikken, en vanndrevet møbelfabrikk fra 1920. Fabrikken er en sentral del av TV-serien *Oppfinneren.* Han kjøpte fabrikken i 2008 og totalrestaurerte den før han åpnet det som Handverksfabrikken i 2012. For innsatsen ble han tildelt Vest-Agder fylkes kulturpris i 2012.

### TV-serien ''Oppfinneren''
TV-serien *Oppfinneren* ble vist på NRK fra 2015. Serien handler om at Tesaker har som mål å «gjenfortrylle verden» ved hjelp av bærekraft, gamle håndverksteknikker og grenseløse oppfinnelser. Første sesong handlet om å sette opp et «drømmetårn» på toppen av låven, mens sesong 2 og 3 handlet om «husmannspalasset», et fremtidsbygg Tesaker hadde tegnet selv.

Mye av håndverket i serien utføres på Oppfinnerverkstedet i Handverksfabrikken ved bruk av materialer fra skogen. Tesaker bygger både verktøyet, henter materialene i skogen og konstruerer alt fra møbler, dører og vinduer til LEGO-støvsuger og mekaniske verpekasser. Målet, ifølge Tesaker, er å skape et selvforsynt, mekanisk paradis som spiller på lag med naturen og drømmene, være mest mulig selvberget og skape et magisk hjem som ikke ødelegger for de som kommer etter.

*Oppfinneren* har også blitt vist i Danmark, Sverige og Finland.

### Festivalen «Kultursjå»
I forbindelse med åpningen av fabrikken i 2012 arrangerte Tesaker med flere kulturfestivalen «Kultursjå», med konserter, håndverk, kunst og kultur. Hovedartister var Annbjørg Lien og Bjørn Ole Rasch.

I 2014 arrangerte de et nytt kultursjå med Elias Akselsen og Veronica Akselsen som hovedtrekkplaster.

### Farmen Kjendis
Tesaker deltok i 4. sesong av *Farmen Kjendis* på TV2 i 2020, som han vant. 

## Oppfinnerparken
Sommeren 2020 åpnet Tesaker Oppfinnerparken i Lyngdal, hvor alt er bygd opp av gamle handverksteknikker og håndlagd mekanikk. I forbindelse med Oppfinnerparken 2021 la Tesaker «Oppfinnerlåten» ut på Spotify, i samarbeid med Universal Music.

Høsten 2024 annonserte Tesaker at han ville realisere en fullskala Oppfinnerpark i Norge.

## Forfatterskap
Sommeren 2021 lanserte Tesaker sin første barnebok, *Oppfinneren og Rampemonsteret*  der han sto for tekst og tegninger.  Tesaker har skrevet og gitt ut to håndverksbøker samt en profilbok på forlaget Vigmostad & Bjørke. Boken *Erik Alfreds Verksted* kom ut i 2018, og *Erik Alfreds juleverksted* i 2019. I 2020 ga forfatter Bjørn Arild Ersland ut *Oppfinneren – boka om Erik Alfred*, hvor Tesaker er medforfatter. I 2021 ga Erik Alfred ut *Oppfinneren og Rampemonsteret* på eget forlag. Samme år lanserte han Knallfred som helfigur i Oppfinnerparken. I 2022 kom boka *Gjenfortrylle verden* ut på Pitch forlag.

Sommeren 2023 seilte Tesaker kysten fra Oslo til Flekkefjord, på en «håps-turné» for å skape engasjement for bærekraft, klima og en  troen på en god fremtid. Turneen var en del av foredragsserien i lanseringen av den selvbiografiske inspirasjon og sakprosaboka *Gjenfortrylle verden* om hvordan vi samme kan skape en god fremtid.

## Kjøkkenfabrikken PJÅL AS
Sommeren 2024 skrev Fedrelandsveneen at Tesaker og to kompanjonger starter kjøkkenfabrikken PJÅL AS i Farsund, for å bygge varige designkjøkken, produsert lokalt med minst mulig utslipp. 

## Bibliografi
* *I Erik Alfreds verksted* (Vigmostad og Bjørke) 2017 ISBN 9788241915215
* *Erik Alfreds juleverksted* (Vigmostad og Bjørke) 2019 ISBN 9788241950513
* Oppfinneren - boka om Erik Alfred Bjørn Arild Ersland og Erik Alfred Tesaker (Vigmostad og Bjørke 2020, )
* *Oppfinneren og rampemonsteret* ( EA STUDIOS AS) 2021 ISBN  978-82-692521-0-1
* *Gjenfortylle verden (Pitch forlag) 2022 ISBN 9788284340715*

## Referanser


## Eksterne lenker
* 
* 
*  Oppfinnerparken